**CPVA IS IR SABIS INTEGRACIJOS PROJEKTAVIMO IR PROGRAMAVIMO PASLAUGŲ**

**TECHNINĖ SPECIFIKACIJA**

1. **Esama situacija**

Perkančioji organizacija mokėjimo dokumentų valdymui naudoja vidaus administravimo sistemos CPVA IS infrastruktūros posistemį. Posistemio programinis kodas priklauso Perkančiajai organizacijai. Infrastruktūros posistemio programinis kodas yra patalpintas Perkančiosios organizacijos kontroliuojamoje depozitorijoje, taip pat yra Infrastruktūros posistemio naudotojų dokumentacija. Infrastruktūros posistemis realizuotas .NET platformos pagrindu, naudojama duomenų bazė - MS SQL.

1. **Perkamos paslaugos**

Perkančioji organizacija planuoja integruoti CPVA IS infrastruktūros posistemį su sistema SABIS. Integraciją planuojama vykdyti abejomis kryptimis, t. y. turės būti realizuotas tiek mokėjimo dokumentų informacijos teikimas iš CPVA IS Infrastruktūros posistemio į SABIS, tiek iš SABIS į CPVA IS Infrastruktūros posistemį. Detalūs reikalavimai integracijai turės būti parengti integracijos projektavimo etapo metu.

1. **Integracijos projektavimo etapas**

Integracijos projektavimo etapo metu Tiekėjas turės parengti integracijos sprendimo funkcinius reikalavimus. Funkciniai reikalavimai turi apimti reikalingų funkcinių pokyčių sistemoje aprašymą bei jų įgyvendinimui reikalingas programavimo valandas. Integracijos įgyvendinimui reikalingos programavimo valandos turi būti pagrįstos, taip pat Perkančioji organizacija turi teisę mažinti arba didinti funkcinių reikalavimų apimtis, o Tiekėjas atitinkamai perskaičiuoti integracijos įdiegimui reikalingų valandų skaičių. Perkančioji organizacija skirs atsakingus asmenis, kurie bendradarbiaus su Tiekėju integracijos projektavimo etape. Aiškumo dėlei pažymima, kad integracija suprantama kaip funkcinių reikalavimų visiems reikalingiems sąskaitų faktūrų apsikeitimo tarp sistemų procesams parengimas. Integracijos projektavimo etapo pabaigoje, pasirašomi galutiniai funkciniai reikalavimai, juos pasirašo už Sutarties vykdymą atsakingi asmenys.

Integracijos projektavimo etapo realizavimo terminas – 30 dienų po sutarties pasirašymo.

1. **Programavimo etapas**

Suderinus galutinius funkcinius reikalavimus, pradedamas programavimo etapas. Programavimo etapas skaidomas į 2 fazes. 1-os fazės metu realizuojamas funkcionalumas reikalingas CPVA IS Infrastruktūros posistemyje esančių dokumentų pagal nustatytas išankstines taisykles vienkartinis perkėlimas į SABIS. 2-os fazės metu realizuojamas visas kitas integracijos projektavimo etape numatytas funkcionalumas. Programavimo etapo metu Tiekėjas CPVA IS Infrastruktūros posistemyje turi įdiegti reikalingus pokyčius ir realizuoti pagal funkcinius reikalavimus patvirtintų integracijų veikimą. Aplinkas reikalingas funkcionalumo testavimui pagal Tiekėjo nurodytus parametrus suteiks Perkančioji organizacijas. Taip pat Perkančioji organizacija suteiks Tiekėjui prieigą prie Infrastruktūros posistemio programinio kodo saugyklos, kuri turės būti naudojamas Tiekėjo programavimo metu. Perkančioji organizacija pateiks Tiekėjui SABIS universaliosios integracinės sąsajos aprašymą. Visos sukurtos programinės įrangos turtinės teisės ir kiek leidžia įstatymai neturtinės teisės pereina Perkančiajai organizacijai. Tiekėjas taip pat turės pateikti ir visą su sukurta programine įranga susijusią dokumentaciją bei pakoreguoti susijusias CPVA IS posistemio instrukcijas. Programavimo etapo 1-os fazės realizavimo terminas – 30 dienų po galutinių funkcinių reikalavimų suderinimo, 2-os fazės – 90 dienų po galutinių funkcinių reikalavimų suderinimo.